Billion Dollar Babies

__NOTOC__
**Billion Dollar Babies** on yhdysvaltalaisen Alice Cooper -rockyhtyeen kuudes studioalbumi, joka ilmestyi maaliskuussa 1973. Sitä on yleisesti pidetty yhtenä Alice Cooperin uran parhaista kokonaisuuksista. Albumi saavutti ykköstilan Billboardin pop-albumien listalla. Single *[[Elected]]* nousi Billboardin pop-singlelistalla sijalle 26. ja Britannian listan ykköseksi. Kappaleesta tehty musiikkivideo oli ensimmäisiä, jossa soittajat näyttelivät lyhyen tarinan eivätkä vain soittaneet. Lisäksi kaksi muuta singleä nousi Top-40:een: *[[Hello Hooray]]* ja *[[No More Mr. Nice Guy]]*. Sanoituksellisesti levyn kappaleissa toistuu Yhdysvaltojen politiikkaa kohtaan suunnattu piikikäs satiiri (1972 oli vaalivuosi Yhdysvalloissa). Kappale ”I Love The Dead” on musiikkihistorian ensimmäinen tunnettu kappale nekrofiliasta. Kappale herätti suurta paheksuntaa ja enteili Cooperin tulevaa tyyliä. Muita käsiteltyjä aiheita levyllä ovat hammaslääkärissä käynti (”Unfinished Sweet”) ja seksuaalinen häirintä (”Raped and Freezin’”). T. Rexin keulahahmo Marc Bolan soitti kitaraa kolmella raidalla..

Levy valittiin vuonna 2005 julkaistuun hakuteokseen *[[1001 albumia jotka jokaisen on kuultava edes kerran eläessään]]*, johon pääsi myös Alice Cooperin edellinen albumi *[[School’s Out]]*.

Alkuperäisen vinyylijulkaisun kannessa oli miljardin dollarin seteli, ja takakannessa poliittinen pilapiirros.

## Kappaleet

## Uudelleenmasteroidun version lisälevy
#Hello Hooray
#Billion Dollar Babies
#Elected
#I’m Eighteen
#Raped And Freezin’
#No More Mr. Nice Guy
#My Stars
#Unfinished Sweet
#Sick Things
#Dead Babies
#I Love The Dead
#Coal Black Model T
#Son Of A Billion Dollar Babies
#Slick Black Limousine

* Kappaleet 1–11 nauhoitettu keikalla Houstonissa 1973
* Kappale 12 on *Slick Black Limousinen* varhainen versio
* Kappale 13 on *Generation Landsliden* varhainen versio

## Singlemenestys
*"No More Mr. Nice Guy" (#25)
*"Elected" (USA #26, UK #1)
*"Hello Hooray" (#35)
*"Billion Dollar Babies" (#57)

## Alice Cooper Band
*Alice Cooper - laulu
*Glen Buxton - soolokitara
*Michael Bruce - rytmikitara, koskettimet, taustalaulu
*Dennis Dunaway - basso, taustalaulu
*Neal Smith - rummut

### Muut muusikot
*Donovan - laulu kappaleessa *Billion Dollar Babies*
*Marc Bolan - kitara kappaleissa 1,3 ja 4
*Steve "Deacon" Hunter - kitara
*Mick Mashbir - kitara
*Dick Wagner - kitara
*Bob Dolin - koskettimet
*David Libert - laulu

## Tuotanto
*Bob Ezrin - tuottaja
*Brian Kehew - editointi, remiksaus
*Pacific Eye & Ear - ulkoasun suunnittelu
*David P. Bailey - valokuvaus, kansikuva
*Lynn Goldsmith - valokuvaus
*Neal Preston - valokuvaus

## Kiertue

Yhtye päätti käyttää ansaitsemiaan lisätuloja lavashown parantamiseen – yhteensä 1,2 miljoonaa dollaria. Billion Dollar Babies -kiertue oli menestys ja tuotti voittoa 4,6 miljoonaa dollaria (puolet enemmän kuin The Rolling Stones edellisen vuoden Amerikan-kiertueellaan). Kaiken kaikkiaan yhtye ansaitsi vuonna 1973 yli 17 miljoonaa dollaria.

Alice Cooper Groupin neljä jäsentä käyttivät nimeä *Billion Dollar Babies* lähdettyään vuonna 1974 laulajansa kanssa eri teille.

The Amazing Randi suunnitteli lavashow’ssa käytetyn giljotiinin sekä muutamia muita erikoisefektejä.

### Settilista
Kappaleet tältä levyltä ellei toisin mainita.
#Hello Hooray
#Billion Dollar Babies
#Elected
#I’m Eighteen *(albumilta [[Love It To Death]])*
#Raped and Freezin’
#No More Mr. Nice Guy
#My Stars
#Unfinished Sweet
#*Night On Blad Mountain* -nauha
#Sick Things
#Dead Babies *(albumilta [[Killer (albumi)|Killer]])*
#I Love The Dead
#*Night On Blad Mountain* -nauha
#School’s Out *(albumilta [[School’s Out]])*
#Under My Wheels *(albumilta [[Killer (albumi)|Killer]])*
#*[[God Bless America]]* -nauha (Kate Smithin laulamana)

### Keikat

## Lähteet
* alicecooper.com , elämäkerta
* alicecoopershow.co.uk

### Viitteet

## Aiheesta muualla
*AllMusic.com , arvostelu ja musiikkinäytteitä (RA)